डेयरी विस्थापन की जगह चिह्नित, आवंटन अटका
भोपाल | डेयरी विस्थापन के लिए जिला प्रशासन ने सात गांवों में 49 एकड़ जमीन चिह्नित कर ली है। लेकिन इसका आवंटन अभी तक नहीं हो पाया है। इसी तरह पॉलीटेक्नीक चौराहा से भारत माता मंदिर तक प्रस्तावित स्मार्ट रोड के लिए निगम को अभी तक जमीनें नहीं मिली है। इसके चलते नगर निगम कमिश्नर ने साेमवार को कलेक्टर से जमीन आवंटन को लेकर चर्चा की। जमीन नहीं मिलने के कारण यह दोनों ही काम अटके हुए हैं। प्रशासन के अफसरों के मुताबिक डेयरी के लिए दीपड़ी, मुगालिया छाप, फतेहपुर डोंगरा, अरवलिया सानी और परवलिया सड़क में सात-सात एकड़ जमीनें चिह्नित की गई हैं।
इनका आरक्षण भी डेरी के लिए हो गया है। लेकिन शासन स्तर पर पॉलिसी बन रही है। इस कारण आवंटन अटका हुआ है। स्मार्ट रोड के लिए सात सरकारी संस्थाओं को जमीनें लेने भी प्रस्ताव प्रशासन को दिया गया है। इस पर प्रशासनिक अफसरों ने जल्द कार्रवाई का आश्वासन दिया है। कुछ स्थानों पर बस स्टॉप और साइकल स्टेंड के लिए भी निगम ने जमीनों के प्रस्ताव दिए हैं। इस पर भी प्रशासनिक अफसरों ने कार्रवाई का आश्वासन दिया है।
hin_Deva hin_Deva hin_Deva